ANDREW WOMMACK EVANKELIUMIN ÄÄRELLÄ
USKO SAANEESI 28/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Pitkä opetussarjani aiheesta Usko saaneesi -
on jo aivan loppuvaiheessa, ja olen käsitellyt paljon asioita.
Kannattaa tilata myös tähän aiheeseen liittyvät materiaalini, -
joita mainostan aina ohjelmieni yhteydessä.
Uskon todella, että opetukseni aiheesta Usko saaneesi -
tulee mullistamaan koko suhteesi Jumalaan.
Viimeksi puhuin siitä, että ongelma on usein epäusko, ei uskon puute.
Jos olet syntynyt uudesti, sinulla on Jumalan yliluonnollinen usko.
Jos uskot, että Jumala on sama eilen, tänään ja ikuisesti, -
uskot myös, että Hän tekee yhä ihmeitä, ja uskosi riittää ihmeisiin -
niin terveysongelmissa, rahahuolissa kuin ihmissuhdevaikeuksissakin.
Ongelma ei ole uskon puute, vaan se, että epäuskosi tekee uskon tyhjäksi.
Se on paljon sanottu, mutta olen selittänyt tätä asiaa jo pitkään.
Havainnollistan asiaa oman todistukseni avulla.
Kun olin ensi kertaa nähnyt ihmisen heräävän kuolleista...
Olen nähnyt sen kolmesti. Yksi herätetyistä oli oma poikani.
Uskon näkeväni lisää kuolleista heräämisiä, kun jatkan rukousta.
Kun siis näin kuolleista heräämisen ensi kertaa, ajattelin, -
että jos voin uskoa siihen, voin uskoa mihin tahansa.
Vain pari viikkoa tuon tapauksen jälkeen olin Nebraskan Omahassa -
ja saarnasin hotellissa. Eturivissä vasemmalla puolellani oli mies, -
joka oli pyörätuolissa. En muista, oliko hän kaksi- vai neliraajahalvaantunut.
Olin juuri herättänyt erään miehen kuolleista -
ja ajattelin, että voisin taatusti parantaa tuon miehen.
Maltoin tuskin odottaa saarnani loppuun ennen kuin panin toimeksi.
Menin miehen luo, tartuin häntä kädestä, -
sanoin: "Jeesus parantaa sinut" ja kiskoin hänet ylös pyörätuolista.
Mies kaatui kasvoilleen maahan.
Tuolla hetkellä tuntui kuin huoneesta olisi loppunut ilma.
Ihmiset haukkoivat henkeä, ja pelko ja epäilys täyttivät huoneen.
Olin todella nolo ja koin nöyryyttäneeni tuota miestä.
Olin pahoillani hänen puolestaan ja mietin, mitä ihmiset ajattelivat.
Pääni oli täynnä epäuskon ajatuksia.
Menin maahan kontalleni ja nostin miehen ylös, -
koska hän ei päässyt itse ylös. Nostin hänet takaisin pyörätuoliin.
Sanoin: "Mene rauhassa, lämmittele ja ravitse itsesi", Jaak. 2:16.
Tai en käyttänyt juuri noita sanoja, mutta tuo on raamatullinen tapa -
sanoa, etten ollut onnistunut täyttämään hänen tarpeitaan.
Palatessani hotellihuoneeseeni olin hämmentynyt, -
koska minulla oli ollut uskoa. Jonkun mielestä ei ehkä tarpeeksi, -
mutta itse tiesin, että uskoni riitti, olinhan herättänyt kuolleenkin.
Jos joku epäilee sitä, voin kysyä häneltä, -
montako ihmistä hän on kiskonut ylös pyörätuolista.
En olisi tehnyt niin, ellen olisi ollut varma paranemisesta.
Näin jo sieluni silmin hänet parantuneena.
Tiedän, että minulla oli uskoa, sillä muuten en olisi tehnyt sitä.
Olin hämmentynyt. Miksei mitään tapahtunut, vaikka uskoin?
Rukoilin asiaa, ja vasta vuosien päästä Jumala näytti monta asiaa.
Tein opetuksen sydämen kovuudesta.
Se oli tärkeä ilmoitus Jumalalta ja auttoi selittämään asian osittain,
mutta palaset loksahtivat paikalleen lukiessani Smith Wigglesworthista.
Et ehkä muista häntä. Hän kuoli muistaakseni vuonna 1949.
Hän oli englantilaismies, joka näki monenlaisia ihmeitä.
Hän herätti monia kuolleista ja näki vaikka minkälaisia ihmeitä.
Luin hänen vävynsä tekemää kirjaa.
Vävy todisti Smithin aloittaneen kokouksensa sanomalla, -
että ensimmäinen, joka tulisi lavalle, paranisi mistä tahansa sairaudesta.
Kun ihmiset tulivat, hän paransi heidät ja käytti paranemista -
saadakseen yleisön huomion. Hän saarnasi uskon toiminnasta -
ja Jumalan halusta parantaa. Lopuksi hän kutsui ihmisiä eteen -
ja rukoili, ja monet paranivat. Näin hänen kokouksensa menivät.
Ihmiset tiesivät sen. Kerran hän sanoi taas, että ensimmäinen paranisi -
mistä tahansa vaivasta. Pari naista toi lavalle ystävänsä, -
60―70-vuotiaan naisen, jolla oli vatsassa niin iso kasvain, -
että hän näytti olevan viimeisillään raskaana.
Hän oli niin heikko, ettei pysynyt omin voimin suorana tuolilla.
Kun Smith sanoi, että ensimmäinen paranisi mistä tahansa vaivasta, -
naiset raahasivat heti ystävänsä lavalle ja seisoivat hänen rinnallaan.
Smith käski heidän päästää ystävästään irti.
He sanoivat, etteivät voineet, koska nainen oli niin heikko.
Smith korotti äänensä ja toisti käskyn, ja naiset tottelivat.
Nainen kaatui vatsalleen kasvaimen päälle ja voihkaisi tuskasta.
Ihmiset reagoivat samoin kuin silloin, kun kiskoin miehen pyörätuolista.
He haukkoivat henkeään järkyttyneinä ja täynnä epäuskoa.
Huone oli luultavasti täynnä suuttumusta ja epäilyä.
Minulle tapahtui aivan samoin.
Minun reaktioni siihen oli epäusko.
Koin epäonnistuneeni ja huolehdin siitä, mitä minusta ajateltiin.
Snl. 29:25 "Ihmispelko panee paulan".
Ihmispelko estää uskoasi toimimasta. Jeesuskin sanoi jakeessa Joh. 5:44 -
"Kuinka te voisitte uskoa, te, jotka otatte vastaan kunniaa -
toinen toiseltanne, ettekä etsi sitä kunniaa, -
mikä tulee häneltä, joka yksin on Jumala?"
Ihmisten hyväksynnän etsiminen estää uskoa toimimasta, -
koska Jumala johtaa tekemään asioita, joita ei ymmärretä.
Minulla oli uskoa, kun kiskoin miehen pyörätuolista, -
mutta kun en nähnyt oikeita tuloksia, annoin ihmispelon -
ja huolen siitä, kuinka edustaisin Herraa, -
heikentää uskoani ja kumota sen. Siksi mies ei parantunut.
Smithille tapahtui samoin kuin minulle. Nainen kaatui vatsalleen, -
ja ihmiset reagoivat silloinkin epäillen ja epäuskoisesti.
Ainoa ero oli, että Smith ei antanut periksi epäuskolle.
Hän sanoi: "Nostakaa hänet ylös." Naiset nostivat ystävänsä ylös.
He pitelivät häntä pystyssä lavalla, ja Smith sanoi: "Päästäkää irti."
Naiset vastustelivat, joten Smith korotti äänensä ja toisti käskyn.
He tottelivat. Nainen kaatui uudestaan, ja yleisö reagoi samoin.
Smith käski naisten nostaa hänet ylös, ja he tottelivat.
Hän käski jälleen päästää irti, mutta naiset eivät suostuneet.
He väittivät vastaan, mutta Smith huusi: "Päästäkää irti!"
Mies yleisön joukosta huusi: "Senkin sika! Jätä se naisparka rauhaan!"
Smith huusi takaisin: "Pidä huoli omista asioistasi! Minä osaan omani."
Sitten hän käski jälleen naisia päästämään irti, ja nämä tottelivat.
Nainen alkoi kaatua, mutta sai pidettyä itsensä pystyssä.
Kasvain putosi hänen mekkonsa alta lavalle, ja hän käveli pois terveenä.
Smithin uskoa ihasteltiin, mutta ei hänellä ollut uskoa -
rahtuakaan enempää kuin minulla. Hänellä oli vähemmän epäuskoa.
Hän ei välittänyt ihmisten ajatuksista ja arvostelusta.
Hän ei huolehtinut maineestaan.
Yritän selittää Jeesuksen ajatusta, kun Hän kertoi opetuslapsille, -
mikseivät he voineet ajaa demonia ulos pojasta. Hän ei sanonut, -
että he tarvitsivat lisää uskoa, vaan että ongelma oli epäusko.
Heillä oli uskoa, se oli toiminut ennen. Aivan pienikin usko olisi riittänyt -
ajamaan riivaajan ulos pojasta. Ongelma ei ollut usko, vaan epäusko -
ja muiden ihmisten ajatuksista ja arvostelusta huolehtiminen.
Toki uskoakin tarvitaan. Jos ei usko, että Jumala voi parantaa, ei parane.
Saatat kuitenkin uskoa paranemiseen niin kovasti, -
että toimit uskosi pohjalta ja vedät ihmisen pyörätuolista, -
mutta jos huolehdit siitä, mitä sinusta ajatellaan -
ja ihmisten epäily ja epäusko vaikuttavat sinuun, -
tämä kaikki tekee uskosi tyhjäksi. Minulle tapahtui juuri niin.
Uskon, että niin tapahtuu monille. Katsojien joukossa on ihmisiä, -
jotka uskovat, että Jumala haluaa parantaa. Tunnette Kirjoitukset.
"Haavainsa kautta te olette paratut", 1. Piet. 2:24, -
"joka vaelsi ympäri ja teki hyvää ja paransi kaikki", Apt. 10:38, -
"Minä toivotan sinulle, että kaikessa menestyt ja pysyt terveenä", 3. Joh. 2.
Tiedät ja uskot nuo asiat, mutta et silti näe tuloksia, -
etkä ymmärrä miksi. Tutkit uskoasi ja tiedät uskovasi.
Ajattelet tarvitsevasi enemmän tai suurempaa uskoa.
Ei, uskon on vain oltava puhdasta. Sinun pitää poistaa itsestäsi -
kaikki epäusko ja huoli siitä, mitä ihmiset sinusta ajattelevat.
Et voi antaa lääkärin puhua haastamatta hänen sanojaan.
Sinun on tuomittava nuo sanat ja päätettävä uskoa Jumalaa.
Et voi antaa ihmisten kirjoittaa ja soittaa sinulle -
kauhistellen tilannettasi. Sano, ettet tarvitse sympatiaa, -
sillä tulet paranemaan. Älä anna ihmisten pelotella itseäsi.
Älä anna ajatustesi vaeltaa sinne, minne niiden ei kuulu mennä.
Eräs nainen, jolla oli useita erilaisia vaivoja, pyysi rukousta.
Hän puhui oikeita asioita -
ja sanoi rukoilevansa ja uskovansa, että Jumalan tahto on parantaa.
Tunsin, että Herra käski minun kysyä: "Kuinka puhut, kun olet yksin?
Tiedät, mitä minulle pitää sanoa." Hän oli käynyt raamattukouluni -
ja kuullut opetukseni. "Tiedät, mikä on oikein. Miten puhut itsellesi?
Ajatteletko olevasi sairas koko lopun elämäsi?
Mietitkö, kuinka paljon tulet kärsimään sairauksistasi vanhana?
Luuletko, että tulet kuolemaan näihin sairauksiin?"
Hän vastasi: "Ehkä, voi olla."
Sanoin: "Eli siis ajattelet." Hän sanoi: "Niin taidan ajatella."
Sanoin, että se oli epäuskoa, joka tappaisi hänet.
Sekä usko että epäusko tulevat ajatusmaailmastamme.
"Sillä niinkuin hän mielessään laskee, niin hän menettelee", Snl. 23:7.
Nainen tiesi nämä asiat ja puhui oikein, kun oli kanssani, -
mutta kun kyselin asiaa, kävi ilmi, että yksin ollessaan hän salli -
itsensä ajatella epäuskoisesti.
Hän ajatteli itsekseen, että pysyisi sairaana eikä paranisi.
Hän ei sanonut noita ajatuksia minulle, -
mutta yksin ollessaan hän ajatteli ja puhui niin.
Se on ristiriitaista.
Se tekee uskon vaikutuksen tyhjäksi.
Sinun on alettava käyttäytyä myös yksin ollessasi -
samoin kuin käyttäytyisit minun tai jonkun muun kanssa, -
jonka tietäisit arvostelevan sinua, jos puhuisit epäuskoisesti.
Tietäisit joutuvasi siitä tilille. Et saa silloinkaan ajatella epäuskoa.
Et lainkaan mieti sellaista. Puhuin jokin aika sitten Abrahamista: -
Room. 4:19 "eikä hän heikontunut uskossansa, vaikka näki, -
että hänen ruumiinsa oli kuolettunut..." "Jumalan lupausta hän ei epäuskossa
epäillyt, vaan vahvistui uskossa, antaen kunnian Jumalalle, -
ja oli täysin varma siitä, että minkä Jumala on luvannut, -
sen hän voi myös täyttää."
Hänen uskonsa ei horjunut, koska hän keskittyi lupaukseen.
Moni ei ajattele näin, vaan luulee tarvitsevansa enemmän uskoa.
Jos uskot, että Jumala haluaa tehdä ihmeen elämässäsi -
ja Raamattu lupaa sinulle voiton, en usko, että uskosi on ongelma.
Ongelma on kaikki se epäusko, joka tekee uskosi tyhjäksi.
Sinun on käsiteltävä epäuskoasi. Kuinka se tehdään?
Epäusko syntyy samoin kuin uskokin.
"Usko tulee siis kuulemisesta, mutta kuuleminen Kristuksen sanan kautta."
Epäuskokin tulee kuulemisesta, kaiken Jumalan sanan vastaisen -
kuulemisesta, olivatpa kyseessä uutiset, hyvä ystävä tai lääkäri.
Epäusko tulee sinuun, jos joku puhuu jotain Sanan vastaista.
Sinun pitää irrottaa itsesi epäuskosta.
Tärkeää ei ole vain suuri usko, vaan epäuskosta eroon pääseminen.
Abraham ja Smith Wigglesworth olivat suuria vähäisen epäuskon miehiä.
Ei heillä ollut enempää uskoa kuin meillä, heillä oli vähemmän epäuskoa.
Kerran Lester Sumrall koputti Smith Wigglesworthin ovelle -
ja halusi tulla kylään.
Smith näki, että hänellä oli kainalossaan sanomalehti ja sanoi: -
"Voit tulla sisään, mutta tuo sanomalehti jää ulos."
Hän ei lukenut lehtiä eikä päästänyt noita asioita sisälleen.
Joku pitää tätä outona. Hän olikin niin outo, -
että herätti monia kuolleista ja paransi kymmeniä tuhansia ihmisiä.
Hän kuoli ennen vuotta 1950, mutta hänen vaikutuksestaan -
puhutaan yhä, 60 vuotta myöhemmin.
Voit arvostella hänen arvojaan, mutta katso, mitä hän sai aikaan.
Luen sanomalehteä joskus, noin kerran parissa kuukaudessa.
En vastusta lehtien lukemista enkä pidä sitä syntinä.
Olen jopa käyttänyt lehdistä ottamaani tietoa saarnoissani.
Olen saanut niistä jotain hyvää. Uskon, että 35 vuodessa -
Smith jäi paitsi muutamasta jutusta, joita olisi voinut käyttää, -
mutta hän jäi myös paitsi tuhansista uskoa heikentävistä asioista, -
jotka olisivat lisänneet hänen epäuskoaan.
Se on paljon pienempi paha, -
mutta nykyisin olemme todella kiinni tämän maailman roskassa.
Uskovat ihmettelevät, miksi ovat masentuneita ja kielteisiä.
Siksi, että maailma raportoi vain huonoista asioista, ei koskaan hyvistä.
Koko maailman huonot uutiset tulevat olohuoneeseesi reaaliajassa.
Näet suorana, mitä näissä paikoissa tapahtuu.
Aiemmat sukupolvet eivät kuulleet näin paljon huonoja uutisia.
Siksi he olivat optimistisempia, vaikka elivät vaikeampana aikana.
Vaikka meillä on paljon hienoja asioita, jotka lisäävät tehokkuutta, -
asenteemme on negatiivinen, koska kuulemme vain jatkuvaa -
epäuskon rummutusta, jota uutiset meille syöttävät.
Ehkä ajattele, että meidän pitää pysyä kärryillä maailman menosta. Ei pidä.
Jos syttyy sota tai tapahtuu jotain muuta tärkeää, kuulet siitä kyllä.
Kuulemme jatkuvasti yksityiskohtia kamalista asioista, joita tapahtuu.
Ne toistuvat päivittäin tuhansia kertoja, ja se masentaa.
Se horjuttaa uskoasi. Kuulet, kuinka joku kuoli johonkin tautiin, -
joku toinen joutui vararikkoon ja kaikilla on vaikeaa.
Se vaikuttaa uskoosi.
Fil. 4:19 "minun Jumalani on rikkautensa mukaisesti täyttävä -
kaikki teidän tarpeenne kirkkaudessa, Kristuksessa Jeesuksessa."
Uutisten mukaan taas olemme syvällä taantumassa.
Jos kuulet tätä koko ajan etkä keskity siihen, -
että Jumala täyttää tarpeesi kirkkaudessa, ei USA:ssa -
tai missään muussakaan maassa, oman rikkautensa mukaisesti.
Jos et keskity tähän, kaikki se epäily ja epäusko, -
joita ihmiset maailmassa puhuvat, estää sinua saamasta siunausta.
Kerron tärkeitä asioita, joita useimmat eivät ymmärrä.
Heistä on vaikea uskoa Jumalaan. Jumalaan on helppo uskoa, -
jos keskittyy vain Hänen lupauksiinsa eikä ajattele mitään muuta.
Se, mitä et ajattele, ei voi saattaa sinua kiusaukseen.
Jos sinulla on kiusaus epäillä, olet ajatellut epäuskoa lisääviä asioita, -
eli olet kuunnellut tämän maailman tietoa ja viisautta -
ja ajatellut niitä enemmän kuin Jumalan Sanaa.
Moni viettää Jumalan kanssa 10―15 minuuttia päivässä ja luulee, -
että se vastaa 16 tunnin uppoutumista maailman ajatteluun -
ja sen arvojen hyväksymiseen. 15 minuuttia Jumalan kanssa -
ei riitä tasapainottamaan 16 tunnin epäuskoa ja epäilyä.
En tarkoita, että meidän tulisi eristäytyä yhteiskunnasta luostariin.
Suolasta ei ole hyötyä, ellei se pääse ulos suolasirottimesta.
Meidän pitää vaikuttaa ihmisiin, mutta meidän pitää ymmärtää, -
että maailma on täynnä epäuskoa ja rajoittaa sen vaikutusta meihin -
niin paljon kuin pystymme. Kun kohtaamme epäuskoa -
vaikkapa hyvää tarkoittavien ystävien taholta, meidän tulee kiireesti -
kohdistaa huomiomme Sanaan ja tuomita kaikki, mikä vastustaa sitä.
Jos pääset eroon epäuskosta, pieni uskosi riittää hyvin siihen, -
että vuori heittäytyy mereen tai puu nousee irti juuriltaan.
Tällainen voima sinulla on uskossa, mikäli epäusko ei tee sitä tyhjäksi.
Poltin kaikkea, mitä piipussa voi polttaa.
Menetin työni ja asuin sukulaispojan luona.
Hänkin heitti minut ulos, joten valitsin sillan, -
jonka alla asuin ja jonka päältä aioin hypätä alas.
Charis-raamattukoulu tarjoaa rikkinäisille paikan, jossa eheytyä.
Soitin äidilleni ja sanoin, että olin tullut tieni päähän.
Hänen piti lähettää minulle bussilippu, jos haluaisi vielä nähdä minut.
Hän lähetti lipun. Kun tulin tänne, täällä oli Andrewin konferenssi.
Herra sanoi minulle, että tämän takia minun piti tulla Colorado Springsiin.
Minun piti mennä raamattukouluun ja palvella Häntä.
James valmistui vuonna 2011 ja on elänyt voitokasta elämää.
Ero entiseen on kuin yöllä ja päivällä.
En elä maailmassa, vaan Jumalalle, ja elämässäni on siunaus.
Kaikki on hienosti. Minulla on upea työ Andrewin palveluksessa.
Rakastan työtäni ja opiskelen pastoriksi.
Juuri kun tuntuu siltä, etteivät asiat voisi olla enää paremmin, -
käännyn kulman taakse ja asiat muuttuvat vielä paremmiksi.
Charis-koulussa Sana tulee eläväksi ja suhde Jumalaan on tärkein asia.
Ihmisten elämä muuttuu pysyvästi.
Andrew Wommackin työ ja Charis. Muuta elämäsi. Muuta maailma.
Tule mukaan tämän kesän raamattukonferenssiimme -
uusiin tiloihimme Woodland Parkiin. Monet haluavat nähdä ne, -
mutta lisäksi meillä on kokouksia aamulla ja illalla. Siitä tulee upeaa.
Monet raamattukoulumme opettajat opettavat, -
ja ylistyksestä vastaavat Charlie ja Jill LeBlanc sekä CBC:n ryhmä.
Perjantai-iltapäivällä aamukokousten jälkeen -
pidämme grillijuhlan ja juhlimme itsenäisyyspäivää.
Lapsille on kaikenlaista kivaa kuten pomppulinnoja.
Itsenäisyyspäivän juhlista tulee hienot, -
puhumattakaan grillijuhlista.
Varmista siis paikkasi jo nyt.
Konferenssista tulee hieno. Ruudulla on lisätietoja.
Tule mukaan uusiin tiloihimme Coloradon Woodland Parkiin.
Päivän opetus on saatavissa Usko saaneesi -pakettina, -
johon kuuluu opetus CD- tai DVD-levyllä, -
kirja sekä työkirja, jossa on mukana koko opetus.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sarjan kuudes osa käsittelee sitä, että ongelma on epäuskomme.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Ota yhteyttä jo tänään!
Suomennos: Anni Lähteenmäki